Gnorimus subopacus

Gnorimus subopacus er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En ganske stor (14-20 millimeter), kraftig, delvis metallisk farget skarabide. Hode, forkropp og bein er gjerne grønnlig metalliske, dekkvingene ofte brunlige med små, hvite flekker. Bakkroppsspissen, som stikker ut bak dekkvingene, er kledt med korte, lyse hår. Hodet er firkantet, flatt med små fasettøyne. Pronotum er litt bredere enn langt, med rundede sider. Dekkvingene er mye bredere enn pronotum, litt utvidete bakover. Beina er forholdsvis lange.

Levevis 
Larvene lever i mulden som samler seg inne i hule trær, trolig mest av bøk og eik. De voksne billene er dagaktive og finnes gjerne på blomstene av skjermplanter og andre åpne blomster. De er aktive, men noe trege flygere.

Utbredelse 
Arten er utbredt i det østlige Sibir, det nordlige Kina, Korea og Japan.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Trichiinae Fleming, 1821
 Slekten Gnorimus Lepeletier & Audinet-Serville, 1828
 Gnorimus subopacus Motschulsky, 1860
 Gnorimus subopacus subopacus Motschulsky, 1860
 Gnorimus subopacus viridiopacus Lewis, 1887

Kilder 
 Motschulsky, V. (1860) Coléoptères rapportés de la Siberie orientale et notamment des pays situées sur les bors du fleuve Amour par M.M.Schrenck, Maack, Ditmar, Voznessenski déterminés et décrits, Dr.L.v.Schrenck's Reisen und Forschungen im Amur-Lande Band II. Zweite Lieferung. Coleoptera. St.Petersburg :77-258 (131-138).

Eksterne lenker 
 Bilder av arten
 Bilder av arten 
 

Gullbasser
Dyr formelt beskrevet i 1860
Dyr formelt beskrevet av Viktor Ivanovich Motschulsky
Russlands insekter
Kinas insekter
Koreas insekter
Japans insekter